[{"text_idx": "#000000", "text": "Sakanako Autobian (A-10) izan da eta guztiak ospitalera eraman dituzte."}, {"text_idx": "#000001", "text": "Nafarroako Gobernua jakinarazi duenez, Sakanako Autobian (A-10), Arakilen, auto bat bidetik atera eta bi norabideen erdibitzailean iraulita gelditu da 08:55 aldera. SOS Nafarroa 112 zerbitzuko Larrialdiak Kudeatzeko Gelak Irurtzungo osasun etxeko medikua eta erizaina, bizi-euskarri aurreratuko anbulantzia bat (medikalizatua), oinarrizko bizi-euskarriko bi anbulantzia eta Altsasuko parkeko suhiltzaileak bidali ditu."}, {"text_idx": "#000002", "text": "Haiek iritsi direnerako autoan zihoazen lau pertsonak beraien kabuz atera dira autotik. Han bertan lehen osasun arreta jaso ondoren, laurak Nafarroako Unibertsitate Ospitalera eraman dituzte, zauri larriekin: 26 urteko gizon batek traumatismoa du bizkarrezurrean, pronostiko erreserbatua du; 26 urteko emakume bat, kolpe ugari hartu ditu eta bera ere pronostiko erreserbatua du; 25 urteko emakume batek lepauztaia hautsita izan dezake eta, azkenik, 27 urteko emakume batek behatza hautsita eta lepoko zartada bat du. Ezbeharra Foruzaingoaren patruilak ikertu dute."}]